# C O N T R A C T CADRU

# DE VÂNZARE-CUMPĂRARE A ENERGIEI ELECTRICE PE PCCB-LE

nr.\_\_\_\_\_\_ din anul\_\_\_\_\_, luna \_\_\_\_\_, ziua\_\_\_

# Între părţile contractante

**Compania ............**, cu sediul în ........................., cod poştal ............, tel. .............., fax ............., cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE de furnizare/producere nr. ................, cod EIC ............reprezentată legal prin ............. ,

având calitatea de **Vânzător**, pe de o parte,

şi

**Compania............**, cu sediul în ........................., cod poştal ............, tel. .............., fax ............, cu atributul fiscal RO, înmatriculat în registrului comerţului la nr................. , cont de virament nr. ....................., deschis la ........................ titular al licenţei ANRE de furnizare/producere/distribuție/ transport nr. ................, cod EIC................ reprezentată legal prin ............., având calitatea de **Cumpărător** pe de alta parte,

denumiţi colectiv în cele ce urmează “Părţile” şi individual “Partea”,

s-a încheiat prezentul contract în conformitate cu rezultatul licitaţiei (*codul sesiunii*)…………….din data………....

## Terminologie

# Art. 1. Termenii utilizaţi în prezentul contract sunt definiţi în Anexa 1.

# Obiectul contractului

**Art. 2.** (1) Obiectul Contractului îl constituie vânzarea-cumpărarea cantității de energie electrică menționată în Anexa 2, incluzând termenii și condițiile privind vânzarea - cumpărarea, facturarea, plată şi alte servicii, la preţul de contract prevǎzut în Anexa 3, tranzacţionată prin intermediul Pieţei centralizate a contractelor bilaterale de energie electrică – modalitatea de tranzacţionare PCCB-LE.

# (2) Prețul de Contract este prețul rezultat în urma licitației și cuprinde prețul energiei electrice și tariful pentru introducerea energiei electrice în rețea (TG) aprobat de ANRE, acestea fiind evidențiate separat în Anexa 3 la prezentul Contract. Prețul energiei electrice este ferm și fix pentru ambele părţi pe toată durata contractuală. În cazul în care ANRE modifică valoarea TG ulterior semnării Contractului, Prețul de Contract se modifică prin aplicarea noului TG.

(3) După caz, în situaţia în care vânzătorul este un producător, acesta poate recupera contravaloarea serviciului de transport al energiei electrice prevăzută în Anexa 3, pct. 2 și inclusă în preţul de contract.

## Condiţii de desfăşurare a vânzării – cumpărării

**Art. 3.** Cantitatea de energie electrică contractată prevăzută în Anexa 2 este fermă și fixă, Vânzătorul asumându-şi obligaţia de a o livra în reţeaua electricǎ de transport şi/sau distribuţie şi vinde Cumpărătorului, iar Cumpărătorul asumându-şi obligaţia de a o accepta şi cumpăra la preţul de contract din Anexa 3.

**Art. 4**. Energia electrică ce face obiectul prezentului contract trebuie să fie confirmată de Părți în conformitate cu prevederile Codului de măsurare a energiei electrice, aprobat prin Ordinul președintelui ANRE nr. 17/2002 și, dupa caz, Codului comercial al pieței angro de energie electrică în vigoare, aprobat prin Ordinul președintelui ANRE nr. 25/2004 cu modificările ulterioare.

**Art. 5**. Nici una din prevederile acestui contract referitoare la obligaţiile Vânzătorului de a vinde cantităţile contractate la preţul de contract, nu exonerează Vânzătorul de obligaţia de a respecta strict dispoziţiile Operatorului de Transport şi de Sistem, date în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

**Art. 6.** Nici una din prevederile acestui contract referitoare la obligaţiile Cumpărătorului de a cumpăra cantităţile contractate la preţul de contract, nu exonerează Cumpărătorul de obligaţia de a respecta strict dispoziţiile Operatorului de Transport şi de Sistem, în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

**Art. 7**. Cantitatea de energie electrică tranzacţionată de Părţi conform prezentului contract reprezintă Schimbul Bloc sau face parte din Schimbul Bloc notificat de fiecare dintre Părţi, conform prevederilor Codului comercial al pieţei angro de energie electrică.

**Art. 8.** (1) În vederea producerii efectelor contractului fiecare Parte se obligă ca pe toată perioada de derulare a contractului să îşi respecte obligaţiile ce îi revin în relaţie cu Operatorul Pieţei de Echilibrare ca Parte Responsabilǎ cu Echilibrarea sau cu Partea Responsabilă cu Echilibrarea căreia i-a transferat responsabilitatea echilibrării şi trebuie sǎ notifice, direct sau indirect, Operatorului de Transport şi de Sistem, Schimbul Bloc conform cantitǎţilor de energie electricǎ din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) pentru ambele părţi sunt precizate în Anexa 4.

(2) În cazul în care Părţile din cadrul prezentului contract sunt înregistrate în cadrul aceleiaşi Părţi Responsabile cu Echilibrarea, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei Părţi Responsabile cu Echilibrarea.

(3) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a notificării fizice eronate, sunt recuperate de la Partea care a notificat eronat.

(4) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite şi ambele Pǎrţi transmit notificǎri fizice eronate, consecinţele financiare aferente sunt suportate proporţional prin raportarea dezechilibrului generat de fiecare Parte la suma dezechilibrelor generate.

## Perioada de valabilitate a contractului

**Art. 9**. (1) Perioada de valabilitate a prezentului contract va începe la data semnării lui de ambele Părţi (Data de intrare în vigoare) şi va înceta la data de ……....... (Data de Expirare).

(2) Data Efectivă de intrare în vigoare a contractului este data de începere a livrărilor, cu condiţia îndeplinirii în termen de către Vânzător/Cumpărător a obligaţiilor sale cuprinse în Anexa 6.

(3) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul Perioadei de Valabilitate.

## Obligaţii şi drepturi

**Art. 10.** Vânzătorul are următoarele obligaţii:

a) să deţină şi să menţină în vigoare pe durata contractului licenţa de producere şi/sau licenţa de furnizare a energiei electrice şi să respecte prevederile acestora/acesteia;

b) să asigure livrarea către Cumpărător a energiei contractate în termenii prezentului contract;

c) să returneze Cumpărătorului documentul de garanție în original, în termen de 3 zile lucrătoare din momentul achitării tuturor datoriilor financiare, în cazul în care contractul a încetat.

d) sa plătească Cumpărătorului, în caz de denunţare unilaterală de către vânzător sau reziliere din vina vânzătorului, contravaloarea energiei electrice nelivrate dar nu mai mult decât contravaloarea energiei electrice pentru 31 de zile de livrare.

e) să depună garanția de plată în original la sediul Cumpărătorului, în termenul și condiţiile prevăzute în Anexa 6;

f) să plătească despăgubirile menţionate în Anexa 6, art. 2 alin. (5), dacă nu se depune scrisoare de garanţie bancară.

**Art. 11**. Vânzătorul are următoarele drepturi:

a) să factureze Cumpărătorului energia electrică livrată şi penalităţile – conform prevederilor contractuale şi să încaseze contravaloarea acestora;

b) să sisteze livrarea de energie electrică Cumpărătorului cu respectarea procedurii prevăzute în art. 17 şi să execute garanţia ca urmare a neplăţii facturii şi penalităţilor de întârziere calculate în Anexa 5, art. 6.

**Art. 12.** Cumpărătorul are următoarele obligaţii:

a) să depună un document de garanție în original, la sediul Vânzătorului în condiţiile specificate în Anexa 6, art. 1, alin.(1), (2), (3), şi (4);

b) să achite facturile pentru cantitatea de energie electrică contractată și penalitǎţile datorate, în conformitate cu prevederile prezentului Contract;

c) să plătescă despăgubirea menţionată în Anexa 6, art.1, alin. (5), dacă nu se depune scrisoarea de garanţie bancară.

d) să plătească Vânzătorului în caz de denunţare unilaterală de către cumpărător sau reziliere din vina cumpărătorului, contravaloarea energiei electrice nepreluate dar nu mai mult decât contravaloarea energiei electrice pentru 31 de zile de livrare.

e) să deţină şi să menţină în vigoare pe durata contractului licenţa de furnizare/producere/ distribuție/transport a energiei electrice şi să respecte prevederile acesteia.

**Art. 13.** Cumpărătorul are următoarele drepturi:

a) să primească cantitatea de energie electrică contractată în conformitate cu prevederile prezentului Contract;

b) să factureze Vânzătorului energia electrică nelivrată şi penalităţile – conform prevederilor contractuale, să solicite executarea garanţiei de plată ca urmare a nelivrării energiei și să încaseze contravaloarea acestora;

**Art. 14.** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în prezentul contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 15, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

## Confidenţialitatea

**Art. 15.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

a) informaţiile solicitate de autorităţile competente, în conformitate cu reglementările în vigoare;

b) informaţiile care au fost făcute publice până la încheierea contractului;

c) informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electricǎ.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

## Cesiunea Contractului

**Art. 16.** Nici una dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi.

## Întreruperea/ Suspendarea livrărilor de energie

**Art. 17.** (1) Întreruperea/ Sistarea livrării de energie din iniţiativa vânzătorului, înainte de data finalizării contractului, poate fi dispusă cu respectarea următoarei proceduri:

a) au trecut mai mult de 5 zile financiare de la termenul limită de plată a facturilor emise conform Anexei 5, art.2;

b) Vânzătorul a transmis Cumpărătorului un preaviz după expirarea termenului prevăzut la lit.a), iar Cumpărătorul nu a achitat suma restantă;

c) a fost depășit termenul prevăzut la alin. 1, lit. b) şi suma restantă nu a fost achitată, termen după care Vânzătorul poate decide sistarea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul sistării livrărilor;

(2) Reluarea livrării energiei electrice se poate realiza, dupăachitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte garanţia bancară conform Anexei 6 în termen de maximum 3 zile financiare de la sistarea livrării, în cazul în care aceasta a fost executată. Reluarea livrării se face în termen de cel mult 3 zile calendaristice de la primirea la vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol. În cazul în care reluarea livrării nu este solicitată în scris de către cumpărător, conform prevederilor prezentului articol, contractul este considerat denunţat unilateral de către cumpărător. Aceste prevederi nu sunt aplicabile în cazul în care a intervenit rezilierea de drept a Contractului conform art. 18 lit.a).

(3) Suspendarea temporară a contractului cu acordul părţilor se poate realiza pentru o perioadă de maxim 1 (o) lună în cazul contractelor încheiate pentru perioade de livrare mai lungi de 3 luni.

## Rezilierea contractului

**Art. 18.** Rezilierea contractului are loc de drept, fără punerea în întârziere şi fără intervenţia instanţei în următoarele cazuri:

1. din iniţiativa Vânzătorului în cazul în care Cumpărătorul nu efectuează în termen de 10 zile calendaristice de la data sistării livrării de energie electrică plată integrală a facturilor și a penalităţilor datorate şi nu reîntregeşte garanţia bancară;
2. din iniţiativa uneia din părţi în cazul în care cealaltă parte refuză să încheie un act adiţional la acest contract, în condiţiile modificării reglementărilor şi/sau circumstanţelor, aşa cum este definită în art. 21, care au stat la baza încheierii acestuia într-un termen de 30 de zile calendaristice de la data apariţiei acestor modificări. Încetarea contractului nu are loc în această situaţie decât dacă Vânzătorul şi Cumpărătorul nu ajung la o înţelegere în termenul de 30 de zile calendaristice menţionat mai sus;
3. din iniţiativa uneia din părţi în cazul în care cealaltă parte nu asigură transmiterea notificărilor pe platforma pieţei de echilibrare pentru tranzacţiile aferente acestui contract timp de 3 zile consecutiv sau în cazul în care cealaltă parte a fost suspendată de la Piaţa de Echilibrare;
4. în caz de dizolvare/faliment, când una din părți:
5. se dizolvă (altfel decât ca urmare a unei fuziuni);
6. devine incapabilă să-și achite datoriile sau nu reușește sau admită în scris incapacitatea generală de a-și plăti datoriile la scadență;
7. s-a dispus radierea ca urmare a falimentului;
8. un creditor garantat al său ia în posesie toate sau aproape toate bunurile sale, sau se instituie sechestru sau altă măsură asiguratorie, se începe o executare silită sau altă procedură judiciară de executare a tuturor sau a majorității bunurilor sale;
9. are loc o împrejurare care, sub incidența legii oricărei jurisdicții, are același efect ca și situațiile specificate la punctele i) , ii) și iii);
10. în cazul în care un document de garanție depus de către una din Părți, în baza Contractului, se dovedește a fi fost incorect sau înșelător.

## Denunţarea contractului

**Art. 19.** Oricare din părţi are dreptul să denunţe unilateral acest contract cu un preaviz de 20 de zile calendaristice, cu obligaţia de plată a cantităţii de energie nelivrată conform art. 10 lit. d) sau a cantităţii de energie nepreluată conform art. 12 lit. d).

## Încetarea contractului

**Art. 20.** Prezentul Contract încetează să-şi producă efectele în următoarele cazuri:

a) expirarea perioadei de valabilitate stabilită conform prevederilor art. 9 alin.(1);

b) prin acord al Părţilor,

c) în caz de dizolvare, lichidare, faliment, retragerea licenţei uneia dintre Părţi, fiind însă ţinute să îşi îndeplinească obligaţiile contractuale rezultate până în momentul apariţiei cauzei; Partea care se aflǎ în una din aceste situaţii are obligaţia sǎ notifice celeilalte Pǎrţi data apariţiei situaţiei, care va fi consideratǎ data de la care prezentul Contract înceteazǎ sǎ-şi producǎ efectele, în cel mult 3 zile lucrătoare de la apariţia situaţiei.

## Modificarea circumstanţelor

**Art. 21.**

1. În sensul prezentului contract, „modificare de circumstanţe” semnifică aplicarea actelor normative şi reglementărilor româneşti, precum şi a modificărilor şi/sau abrogărilor ce ar putea să apară în actele normative şi reglementările incidente, existente după Data Efectivă de intrare în vigoare a prezentului contract.
2. Modificarea circumstanţelor se va reflecta prin acte adiţionale încheiate între părţi.
3. Dacă printr-un act normativ (Lege, Ordonanţă a Guvernului, Ordonanţă de Urgență a Guvernului, Hotărâre de Guvern, reglementare ANRE) sunt emise prevederi contrare clauzelor din prezentul contract, se aplică prevederile din actul normativ de la data intrării în vigoare a acestuia, iar Părţile au obligaţia preluării modificării/completării într-un act adiţional la contract.

## Forţa Majoră

**Art. 22**. (1) Părţile sunt exonerate de orice răspundere pentru neîndeplinireaparţială sau totală a obligaţiilor ce decurg din acest contract, dacă aceasta este rezultatul acţiunii Forţei Majore.

Circumstanţele de Forţă Majoră sunt cele care pot apărea pe parcursul derulării acestui Contract în urma producerii unor evenimente deosebite cum ar fi calamităţi naturale, război, embargo, care nu au putut fi luate în considerare de Părţi la încheierea Contractului şi care sunt în mod rezonabil în afara voinţei şi controlului Părţilor.

(2) Partea care invocă Forţa Majoră trebuie să notifice acest lucru în scris celeilalte Părţi în termen de 3 zile de la apariţia acesteia, cu confirmarea organelor competente de la locul producerii evenimentului ce constituie Forţă Majoră şi cu estimarea duratei după care aceasta îşi încetează efectele.

(3) Neîndeplinirea obligaţiei de comunicare a Forţei Majore nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(4) Perioada de Forţă Majoră se va sfârşi atunci când Partea care a emis notificarea conform alin. (2) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

## Litigii

**Art. 23**. Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile calendaristice, se vor înainta spre soluţionare, instanţelor judecătoreşti competente.

**Art. 24.** Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

## Notificări

**Art. 25.**

(1)Orice notificare, cu exceptia celor fizice referitoare la schimburile bloc, punere în întârziere sau solicitare cerută sau autorizată prin prezentul Contract va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:

(i) predată personal Părţii respective, sau

(ii) va fi transmisă prin scrisoare recomandată cu confirmare de primire cerută de către Partea în cauză, sau

(iii) va fi transmisă prin fax şi o copie cu scrisoare cu confirmare prin poştă;

(2) Notificările, punerile în întârziere sau solicitările vor fi trimise:

Pentru Cumpărător, pe adresa:

În atenţia: ..............

Pentru Vânzător, pe adresa: …….

În atenţia: ……

Adresele de mai sus pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.

(3) Orice notificare, punerea în întârziere sau solicitare va fi considerată primită de către destinatar:

(i) la momentul predării, dacă este înmânată personal Părţii respective;

(ii) în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);

(iii) la data primirii faxului conform protocolului de confirmare, cu conditia transmiterii originalului personal sau prin posta.

## Dispoziţii finale

**Art. 26.** Prezentul Contract şi toate obligaţiile care rezultă pentru Părţi din derularea acestuia, se supun în totalitate şi sub toate aspectele legislaţiei române în vigoare.

**Art. 27.** (1) Anexele 1 – 6, fac parte integrantă din prezentul contract.

(2) Dacǎ prîntr-un act normativ (Lege, Ordonanţǎ a Guvernului, Ordonanţǎ de Urgenţă a Guvernului, Hotǎrâre a Guvernului, ordin al preşedintelui ANRE), sunt emise prevederi imperative contrare clauzelor din prezentul contract, se vor aplica prevederile din actul normativ, de la data intrării în vigoare a acestuia, iar Pǎrţile au obligaţia modificǎrii/completǎrii în consecinţă a contractului prin încheierea unui act adiţional la contract.

Prezentul contract a fost încheiat la data de […...........…] în două exemplare, câte unul pentru fiecare Parte.

**SEMNATARI:**

**Din partea Vânzătorului Din partea Cumpărătorului**

**Anexa 1 la contractul ........**

**DEFINIŢII ŞI TERMENI**

|  |  |
| --- | --- |
| Cantitate de energie | Cantitatea de energie electrică tranzacţionată între părţi; |
| ANRE | Autoritatea Națională de Reglementare în domeniul Energiei; |
| Cod Comercial al pietei angro de energie electrica | Colectia de reguli în conformitate cu care se stabilesc cantitățile de energie efectiv tranzacționate într-un interval baza de decontare, valoarea acestora și modalitățile de plată; |
| Data efectivă de intrare în vigoare | Data cand sunt îndeplinite în mod cumulativ doua condiții: (i) a fost constituită şi depusă garanţia bancară şi (ii) încep livrările de energie electrică; |
| Data intrării în vigoare | Data semnării contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Interval baza de decontare | O perioada de timp de o ora cu începere din prima secundă a orei oficiale a României până la sfârşitul acesteia; |
| Lună de livrare | O lună calendaristică dintr-un an calendaristic pe durata de valabilitate a prezentului contract; |
| Ofertă Bandă | Oferta de vânzare sau cumpărare de energie electrică cu livrare în bandă la putere constantă între orele 00:00-24:00, în fiecare zi (de Luni până Duminică) a perioadei de livrare; |
| Ofertă Vârf | Oferta de vânzare sau cumpărare de energie electrică cu livrare la putere constantă, la ore de vârf de sarcină (07:00 – 23:00), în fiecare zi lucrătoare (de Luni până Vineri) a perioadei de livrare; |
| Oferta Gol | Oferta de vânzare sau cumpărare de energie electrică cu livrare la putere constantă, la ore de gol de sarcină ( Luni-Vineri 00:00 – 07:00 şi 23:00 – 24:00 şi Sâmbătă-Duminică 00:00 – 24:00); |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este C.N. TRANSELECTRICA S.A.; |
| Operatorul pieţei de Echilibrare | Operator de piata care asigura inregistrarea Participantilor la Piata de Echilibrare precum şi colectarea și verificarea formala a Ofertelor pe Piata de Echilibrare.Operatorul Pietei de Echilibrare este C.N. TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea, în conformitate cu prevederile „Codului Comercial al Pieţei Angro de Energie Electrică”; |
| Perioada de valabilitate | Perioada cuprinsă între Data efectiva de intrare în vigoare și Data de expirare; |
| Piaţa angro de energie electrică | Cadru organizat în care energia electrică este achiziţionată de furnizori de la producători sau de la alţi furnizori, în vederea revânzării sau consumului propriu, precum şi de operatorii de reţea în vederea acoperirii consumului propriu tehnologic; |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare, şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva Restricţiile de Reţea; |
| Reţea electrică de distribuție | Reţeaua electrică cu tensiunea de linie nominală până la 110 kV inclusiv; |
| Reţea electrică de transport | Reţeaua electrică de interes naţional şi strategic cu tensiunea de linie nominală mai mare de 110 kV; |
| Termen limită de plată | Termen limită înscris pe factura emisă de către Vânzător funcţie de durata perioadei de livrare a energiei electrice, conform prevederilor prezentului contract; |
| Tarif zonal aferent serviciului de transport pentru introducerea de energie electrică în rețea (TG) | Tarif mediu al producătorului pentru introducerea de energie electrică în reţea, determinat de Compania Naţională de Transport al Energiei Electrice Transelectrica S.A. conform algoritmului aprobat de ANRE; |
| Schimb Bloc | Schimb de energie electrică între două părţi responsabile cu echilibrarea; |
| Zi lucrătoare | Orice zi, alta decât sâmbăta, duminica și/sau sărbători legale conform legii aplicabile; |

**Anexa 2 la contractul ........**

**CANTITATEA DE ENERGIE ELECTRICĂ**

**Art. 1.** Cantitatea de energie electrică contractată între părţi este de ................ MWh la o putere constantă de ……..MW,

|  |  |
| --- | --- |
| Denumire | Profil |
| Bandă (Luni – Duminica, orele 00:00 – 24:00) |  |
| Vârf (Luni – Vineri, orele 7:00 – 23:00) |  |
| Gol (Luni – Vineri, 00:00 – 07:00 și 23:00 – 24:00 și  Sâmbătă – Duminică 00:00 – 24:00) |  |

**Art. 2.** Perioada de livrare a energiei electrice stabilită la pct.1 este:

….Zi/Luna/An…… – ……Zi/Luna/An……

**SEMNATARI:**

**Din partea Vânzătorului Din partea Cumpărătorului**

**Anexa 3 la contractul ........**

**PREȚUL DE CONTRACT**

**Art. 1.** Preţul de contract (PLE) pentru fiecare oră este ........... lei/MWh.

**Art. 2.** Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului.

**Art. 3.** Algoritmul de actualizare a preţului de contract în cazul modificării de către ANRE a tarifului zonal aferent serviciului de transport pentru introducerea de energie electrică în reţea (TG): la preţul de contract fix specificat la pct.1 se va adăuga diferenţa dintre Tariful TG nou şi Tariful TG vechi.

**Art. 4.** Preţul de contract nu include TVA.

Notă: Punctele 2 şi 3 sunt parte ale Anexei 3 numai în condiţiile în care vânzătorul este titular de licenţă de producere de energie electrică.

**SEMNATARI:**

**Din partea Vânzătorului Din partea Cumpărătorului**

**Anexa 4 la contractul ........**

**DATELE REFERITOARE LA PARTEA RESPONSABILĂ CU ECHILIBRAREA (PRE)**

**Pentru Vânzător:**

* denumirea PRE:
* codul PRE:
* persoane de contact, adresa de email şi nr. de telefon:

**Pentru Cumpărător:**

* denumirea PRE:
* codul PRE:
* persoane de contact, adresa de email şi nr. de telefon:

**SEMNATARI:**

**Din partea Vânzătorului Din partea Cumpărătorului**

**Anexa 5 la contractul ........**

**FACTURARE ŞI CONDIŢII DE PLATĂ**

**Art. 1.** Contravaloarea energiei electrice ce urmează să fie primită de către vânzător de la cumpărător se calculează ca suma produselor între cantitatea de energie electricǎ prevǎzutǎ în Anexa 2 şi preţul de contract prevăzut în Anexa 3 pct.1.

Plata contravalorii energiei electrice furnizate în temeiul contractului poate fi realizată după cum urmează:

1. plată în avans
2. plată după o perioadă de ………………….
3. plată în două transe (*specificându-se clar cele două date*).

**Art. 2.** (1) În cazul plății conform art. 1, litera a), cumpărătorul nu va depune Garanţia de Bună Execuţie.

(2) În situaţia în care vânzătorul a optat pentru plată conform art. 1, litera b), Cumpărătorul va prezenta Vânzătorului o Garanție de Bună Execuție. Factura va fi transmisă de către vânzător cumpărătorului, pentru perioada de livrare, calculată conform art. 1. în primele 3 zile lucrătoare a lunii imediat următoare lunii de livrare. Factura emisă va fi plătită de cumpărător conform termenului limită de plată înscris pe factură, respectiv cel mai târziu în a cincea zi lucrătoare de la data primirii.

**Art. 3.** În situaţia în care vânzătorul este un producător care prin intermediul prezentului contract recuperează contravaloarea serviciului de transport al energiei electrice, corespunzătoare tarifului pentru introducerea energiei electrice în reţea, valoarea tarifului zonal de transport pentru introducerea energiei în reţea la data semnării contractului poate fi actualizată conform algoritmului precizat în Anexa 3 pct. 3; actualizarea se aplică în cazul în care, ulterior încheierii prezentului contract, ANRE actualizează tarifele reglementate pentru serviciul de transport, stabileşte altele noi sau modifică procedura de calcul a acestora.

**Art. 4.** În cazul în care o sumă facturată de către vânzător este contestată integral sau în parte de cumpărător, acesta va înainta o notă explicativă vânzătorului cuprinzând obiecţiile sale, în termen de 2 zile lucrătoare de la data primirii facturii prin fax sau poşta electronică, şi va plăti suma rămasă necontestată până la termenul limită de plată, conform art. 2. Obiecţiile cumpărătorului privind valorile facturate prezentate în nota explicativă se vor concilia între părţi în termen de 5 zile lucrătoare de la data primirii pretenţiilor formulate de către cumpărător. Pentru sumele contestate, dar stabilite ulterior pe cale amiabilă sau hotărâre judecătorească a fi datorate de cumpărător, acesta va plăti pe lângă suma datorată, o penalitate calculată conform prevederilor art. 6. În cazul în care în urma contestaţiei s-a stabilit reducerea valorilor facturate, cumpărătorului i se restituie eventualele sume şi penalităţi aferente calculate potrivit art. 6, deja plătite, corespunzătoare reducerii respective.

**Art. 5.** Factura se consideră achitată de către cumpărător la data înregistrării plăţii în extrasul bancar al cumpărătorului, la data preluării cecului de către vânzător ori la data intrării numerarului în casieria vânzătorului.

**Art. 6.** Neachitarea facturii de către cumpărător conform termenelor limită de plată prevăzute la art. 2, atrage după sine plată de penalităţi de întârziere, după cum urmează:

a) penalităţile de întârziere se calculează pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv;

b) nivelul penalităţilor de întârziere corespunde ca procent dobânzii datorate pentru neplata la termen a obligaţiilor către bugetul de stat, pentru fiecare zi de întârziere, coeficientul fiind……………….

**SEMNATARI:**

**Din partea Vânzătorului Din partea Cumpărătorului**

**Anexa 6 la contractul ........**

**GARANŢII DE BUNĂ EXECUŢIE**

**Art. 1.** (1) Cumpărătorul va prezenta Vânzătorului o Garanție de Bună Execuție, constituită prin ……(*Document de Garanție*)……, emis/ă de o bancă din România, agreată de către Vânzător, valabilă pe perioada pe care Contractul își produce efectele.

(2) Valoarea Garanției de Bună Execuție este de ……………..lei.

*Valoarea garanţiei* ***=*** *Cantitatea**de energie electrică corespunzătoare celor ……..zile* ***x*** *preţ contract, aceasta fiind de ........................ lei.*

(3) Termenul de valabilitate al garanţiei, este ……zi/luna/an…..

(4) Termenul de prezentare al garanţiei, emisă în conformitate cu prevederile alin. (1), la sediul Vânzătorului este de cel puţin …………. zile lucrătoare, înainte de începerea livrărilor de energie electrică şi reprezintă condiţie de intrare efectivă în vigoare a Contractului.

(5) Nedepunerea Garanție de Bună Execuție, înseamnă neintrarea efectivă în vigoare a Contractului şi conduce la obligarea Cumpărătorului să plătească Vânzătorului o despăgubire egală cu contravaloarea energiei electrice pentru........zile, aceasta fiind de ...........................lei. Factura emisă de către vânzător va fi transmisă prin fax şi prin poştă Cumpărătorului la cel târziu ……………… zile calendaristice de la finalizarea termenului de depunere a Garanției de Bună Execuție.

(6) Toate comisioanele şi spezele bancare referitoare la Garanția de Bună Execuție sunt suportate de Cumpărător.

**Art. 2.** (1) Vânzătorul, în cazul în care acesta nu este şi titular de licenţă de producere de energie electrică, va prezenta Cumpărătorului o Garanție de Bună Execuție, constituită prin ……(*Document de Garanție*)……, emis/ă de o bancă din România, agreată de către Cumpărător, valabilă pe perioada pe care Contractul își produce efectele.

(2) Valoarea Garanției de Bună Execuție este de ……………..lei.

*Valoarea garanţiei* ***=*** *Cantitatea**de energie electrică corespunzătoare celor ……..zile* ***x*** *preţ contract, aceasta fiind de ........................ lei.*

(3) Termenul de valabilitate al garanţiei, este ……zi/luna/an…..

(4) Termenul de prezentare al garanţiei de plată, emisă în conformitate cu prevederile alin. (1), la sediul Cumpărătorului este de cel puţin …………. zile lucrătoare, înainte de începerea livrărilor de energie electrică şi reprezintă condiţie de intrare efectivă în vigoare a Contractului.

(5) Nedepunerea garanţiei de plată, înseamnă neintrarea efectivă în vigoare a Contractului şi conduce la obligarea Vânzătorului de a plăti Cumpărătorului o despăgubire egală cu contravaloarea energiei electrice pentru ........zile, aceasta fiind de ........................... lei. Factura emisă de către cumpărător va fi transmisă prin fax şi prin poştă Vânzătorului la cel târziu ……….. zile calendaristice de la finalizarea termenului de depunere a garanției de plată.

(6) Toate comisioanele şi spezele bancare referitoare la garanţia de plată sunt suportate de Vânzător.

**SEMNATARI:**

**Din partea Vânzătorului Din partea Cumpărătorului**

**Anexa 7 la contractul ........**

**CLAUZELE DE REZILIERE**

**Art. 1.** În cazul rezilierii Contractului în temeiul prevederilor art. 18, Partea în culpă va avea obligația de a plăti Părții care nu este în culpă Suma de Reziliere reprezentând contravaloarea tuturor prejudiciilor cauzate acesteia prin neîndeplinirea culpabilă a obligațiilor sale în temeiul Contractului. Suma de Reziliere va cuprinde toate celelalte sume care trebuie plătite între Părți în baza sau în legătură cu Contractul și este în valoare de ………………………. lei.

**Art. 2.** Suma de Reziliere va acoperi paguba efectiv suferită și profitul nerealizat de Partea care nu este în culpă și va include, după caz, fără a se limita la, următoarele costuri:

1. Încheierea unor noi contracte de vânzare-cumpărare de energie electrică pentru suplinirea cantităților de energie nelivrate potrivit prezentului Contract;
2. Penalități și daune interese suportate de către Partea care nu este în culpă în legătură cu alte contracte pe care nu le-a putut onora ca urmare a neexecutării prezentului Contract de către Partea în culpă;
3. Dobânzi și comisioane bancare plătite de Partea care Reziliază pentru constituirea Garanției pentru Buna Execuție;
4. Prețul cantității de energie care nu a putut fi vândută către alți cumpărători și orice alte prejudicii rezultate din aceasta;
5. Prejudiciul suferit prin vânzarea cantității de energie la un alt preț către alți cumpărători;
6. Costurile (inclusiv cu asistența juridică) și cheltuielile suportate de Partea care nu este în culpă ca urmare a rezilierii prezentului Contract.

**Art. 3.** Obligația de a minimiza pierderile: Pentru a se evita orice îndoială, și sub rezerva prevederilor legii, Partea care nu este în culpă consimte că are obligația de a-și minimiza Prejudiciile suferite și se obligă să facă uz de toate eforturile comercial rezonabile pentru a minimiza orice Prejudicii care ar putea să apară în legătură cu Contractul.

**SEMNATARI:**

**Din partea Vânzătorului Din partea Cumpărătorului**